LEIKKURILEMANS KILPAILUJEN KULKU
Kilpailut SM sarjassa ovat yleensä kolmetuntisia. 
Kilpailuja ajetaan lähes kaikenlaisilla alustoilla ja radoilla jäästä asfalttiin. 
Kilpailussa on tarkoitus ajaa määrätyssä ajassa mahdollisimman monta ratakierrosta. Eniten ratakierroksia ajanut voittaa. 
Kilpailun lähtöjärjestys joko arvotaan tai ajetaan harjoittelu aika-ajo n. yksi tunti. 
Startti tapahtuu yhteislähdöllä. 
Kilpailussa tulee kunkin tiimin käyttää vähintään kolmea kuljettajaa, niin että jokainen ajaa vähintään yhden kierroksen. Kuljettajaa saa vaihtaa varikolla niin usein kun halutaan ja leikkuria saa huoltaa niin paljon ja niin usein kuin haluaa.
Tiimillä saa olla kolmen kuljettajan lisäksi kaksi mekaanikkoa siis yhteensä viisi henkilöä.
Polttoaineen tankkaus suoritetaan varikolla ainoastaan järjestäjän siihen tarkoitukseen varaamalla alueella. Leikkuri tulee olla sammutettuna tankkauksen ajan. Kuljettajaa ei saa vaihtaa tankkauspisteessä tankkauksen aikana vaan joko ennen tai jälkeen tankkauksen.
Kilpailu on haastaa niin kuljettajille kuin eritoten leikkureille ja siksi välttämättä nopein leikkuri radalla ei aina voita vaan luotettavin tai tiimi joka ratkaisee tekniset ongelmat nopeimmin. Tietenkin myös virheetön ajo on yksi menestyksen avaimista. 

MITEN PÄÄSEN MUKAAN KILPAILEMAAN?
Tiimin perustamiseen tarvitsette LeMans sarjassa vähintään kolme kuljettajaa ja yhden kilpaleikkurin. Tiimissä saa olla lisäksi 2 ”mekaanikkoa” (Kilpailupaikalla / Varikolla).
Teidän tulee olla vähintään 15v täyttäneitä (osallistuminen huoltajien kirjallisella suostumuksella).
Teidän kannattaa tulla seuraamaan kilpailua. Juttele siellä järjestäjien ja kilpailijoiden kanssa sinua askarruttavista asioista. Kilpailijat  neuvovat uusia tulijoita vaikkapa antamalla erilaisia leikkurin tekniikka vinkkejä. Näin ohitat heti tavallisimmat sudenkuopat mitä tulee kilpaleikkurin rakentamisen haasteisiin. Ota rohkeasti yhteyttä järjestäjiin.

PÄÄTÄ MIHIN LUOKKAAN OSALLISTUT
Kumpikin kilpailuluokka perustuu päältä ajettaviin ruohonleikkureihin. Moottori pitää olla yksisylinterinen pystyakselinen ruohonleikkurin sarjavalmisteinen moottori.

Vakio Pro luokka:
Leikkurit perustuvat pitkälti vakio leikkureihin ja niiden rakentamista rajoittavat tiukemmat säännöt. 

Avoin luokka: 
Runko ja moottori Vakioleikkurista , mutta muuten rakentaminen on paljon vapaampaa.
 
Tutustu Lajin sääntöihin jossa selviää miten voit leikkurin rakentaa. Jos olet teknisissä asioissa vähäänkään epävarma, niin on viisainta kysyä järjestäjältä yksityiskohtaisempia neuvoja, jotta sääntöjä ei rikota eikä tulisi tehtyä turhaa työtä.
 
Kaikki leikkurit katsastetaan ennen ensimmäiseen kisaansa osallistumista. Katsastuksia suoritetaan sitten vain jos kisojen välillä on tehty muutoksia tai pistokoe luonteisesti. Leikkureiden tekniikkaa ja muita sääntöjä koskevia asioita käsitellään kerran vuodessa kaikille avoimessa sääntökokouksessa. 

 
MITÄ MUUTA TARVITAAN KILPAILEMISEEN?
 
Herrasmies asenteen.
Kilpailuissa noudatetaan herrasmiessääntöjä. Päästä suosiolla ohi sinua nopeammat kilpailijat kisaan osallistutaan kahdessa luokassa ja vauhtieroja laitteissa on. Kilpailu kestää kolme tuntia ja siksikään ei ole tarpeellista käyttää jokaista ohituspaikkaa vaan valita niistä turvallisin.
 
Ajovarusteet. 
Kuljettajilla tulee olla pitkävartiset jalkineet, kypärä, hanskat, pitkälahkeiset housut ja pitkähihainen paita. Erilaisten esim. crossista tuttujen suojavarusteiden käyttö on suositeltavaa. 
 
Vakuutuksen
Leikkurille tulee ottaa vakuutus joka kattaa muille aiheutetut fyysiset vammat. Kalustovaurioita ei tarvitse korvata. Kilpailussa tule voida esittää todistus vakuutuksen voimassa olosta.
 
Osallistumisilmoituksen
Ilmoittaudu kilpailuun leikkurilemans sivuilla ilmoitettuun aikaan mennessä sähköpostitse tai soittamalla järjestäjälle.
 
Varikolla / Kilpailussa
Tiimillä tulee olla tarkastettu 6kg Jauhesammutin.
Leikkurin alle suoja / huolto matto.
Kilpailun osallistumismaksu, joka suoritetaan kilpailupaikalla käteisellä. Tarkista maksun suuruus kilpailukohtaisesti.
Vastuuvapautuslomake täytettynä Lomakkeen löydät osoitteesta www.leikkurilemans.com.
 
Ota selvää kilpailu säännöistä. Kisan kulku erityispiirteet ja lippusäännöt kerrataan joka kilpailussa kisaa edeltävässä ohjaajakokouksessa.
 
Tervetuloa reilun moottoriurheilun pariin!